Ministerul Apelor și Pădurilor a elaborat proiectul unui ordin de ministru care prevede defrișarea a 50 hectare de pădure pentru exploatarea auriferă Certej.

Informația a fost distribuită joi pe pagina de Facebook a asociației de mediu Agent Green. Ordinul de ministru poate fi consultat aici.

În urmă cu 47 de ani la Certej au murit 89 de persoane iar alte 76 au fost rănite după ce digul unei exploatări aurifere s-a rupt iar iazul de decantare al exploatării miniere ce conținea cianuri s-a revărsat. Mai multe detalii pot fi obținute aici într-un articol Digi24.ro.

Compania Deva Gold susţine că va oferi în compensaţie 168 de hectare de teren pentru a fi împădurite. Deva Gold este subsidiara companiei canadiene Eldorado Gold.